Tumpat, Kelantan

Jajahan Tumpat (Jawi: تومڤت) ialah sebuah jajahan di negeri Kelantan. Jajahan Tumpat merupakan jajahan terkecil di Kelantan dan terletak di penghujung utara negeri Kelantan. Jajahan Tumpat juga terletak kira-kira 15 kilometer dari bandar Kota Bharu, ibu negeri Kelantan. Pusat pentadbiran jajahan Tumpat ialah Bandar Tumpat.

Pendapatan Isi Rumah Penengah: RM3,749 pada tahun 2022, menjadikan Tumpat daerah kedua tertinggi di Kelantan selepas Kota Bharu.

 Sejarah 
Jajahan Tumpat telah ditubuhkan secara rasmi pada 1 Januari 1949 dan ditadbir oleh Dato' Nik Hussein bin Nik Zainal sebagai penghulu pertama.

 Geografi 
Jajahan Tumpat terletak di hujung utara negeri Kelantan bersempadan dengan Jajahan Kota Bharu di timur, jajahan Pasir Mas di selatan, negara Thailand di barat dan Laut China Selatan di utara. Bentuk muka bumi jajahan Tumpat keseluruhannya merupakan tanah rata dan mendatar kerana kawasannya yang berdekatan pinggir laut. Purata ketinggian aras tanah di jajahan Tumpat kira-kira 5 meter atas aras laut dengan ketinggian tertinggi mencapai 18 meter sahaja.

Sungai Kelantan merupakan sungai utama di jajahan Tumpat yang menjadi sempadan semulajadi antara jajahan Kota Bharu. Sungai Golok juga menjadi sempadan antara jajahan Tumpat dan wilayah Thailand. Sungai lain termasuklah Sungai Rulah dan Sungai Pulau Gagak. Terdapat beberapa pulau di perairan laut jajahan Tumpat yang kebanyakannya berada di muara Sungai Kelantan.

Pecahan pentadbiran
Jajahan Tumpat ditadbir satu pihak berkuasa tempatan iaitu Majlis Daerah Tumpat. Jajahan Tumpat dibahagikan kepada tujuh daerah dan 29 mukim;
tiada|thumb|284x284px|Peta jajahan Tumpat

 Daerah Jal Besar
 Mukim Bunohan
 Mukim Cherang Melintang
 Mukim Jal
 Mukim Talak
 Daerah Kebakat
 Mukim Bunut Sarang Burong
 Mukim Morak
 Mukim Palekbang
 Daerah Pengkalan Kubor
 Mukim Geting
 Mukim Ketil
 Mukim Tabar
 Mukim Simpangan
 Daerah Sungai Pinang
 Mukim Kampong Laut
 Mukim Kok Keli
 Mukim Mak Neralang
 Mukim Pulau Besar
 Mukim Sungai Pinang
 Mukim Telok Renjuna
 Daerah Terbok
 Mukim Bechah Resak
 Mukim Periok
 Mukim Selehong Selatan
 Mukim Selehong Utara
 Daerah Tumpat
 Mukim Kelaboran
 Mukim Tujoh
 Mukim Tumpat
 Daerah Wakaf Bharu
 Mukim Chenderong Batu
 Mukim Kutang
 Mukim Pasir Pekan
 Mukim Wakaf Bharu
 Mukim Wakaf Delima

 Demografi 
Berdasarkan bancian Malaysia 2020, jumlah penduduk di Jajahan Tumpat ialah seramai 179,943 orang dengan kepadatan penduduk 1,100 orang perkilometer persegi yang dikategorikan sebagai taburan penduduk sangat padat. Majoriti penduduk di jajahan Tumpat berbangsa Melayu, seramai 164,874 orang.
+Bilangan penduduk mengikut bangsa pada tahun 2020.StatusBangsaJumlahWarganegaraMelayu164,874Bumiputera lain178Cina7,362India176Lain-lain5,913Bukan warganegara -1,441Jumlah179,944

 Agama 
Di jajahan Tumpat, agama Islam merupakan agama paling ramai penganut dengan peratusan 92 peratus diikuti agama Buddha sebanyak tujuh peratus. Agama Kristian, Hindu dan lain-lain serta tidak beragama mencatatkan kurang satu peratus.

Kemudahan
Terdapat pelbagai kemudahan yang dibina di seluruh jajahan Tumpat. Terdapat sebanyak 48 buah sekolah di jajahan ini;
Jenis sekolahBilanganSekolah Kebangsaan34Sekolah Jenis Kebangsaan1Sekolah Menengah Kebangsaan10Sekolah Menengah Agama2Sekolah Menengah Kebangsaan Agama1

 Pengangkutan 
Stesen keretapi Tumpat dan Wakaf Bharu antara stesen kereta api utama di Jajahan Tumpat yang menyediakan perkhidmatan kereta api yang menghubungkan destinasi di sepanjang Laluan kereta api Pantai Timur. Antara rangkaian jalan utama yang menghubungkan masyarakat di jajahan Tumpat termasuklah Jalan Kota Bharu-Pengkalan Kubor yang menghubungkan Kota Bharu dengan Tumpat serta Jalan Kota Bharu-Pasir Mas yang menghubungkan Tumpat dengan Pasir Mas.

Tempat menarik
 Pantai Sri Tujuh
 Pantai Suri
 Kawasan Bebas Cukai Pengkalan Kubor
 Info Geleri Tengku Anis
 Stesen Keretapi Tumpat
Pantai Geting
 Wat Machimmaram
 Wat Prachumthat Canaram
 Wat Phikulthong Vararam
 Wat Phothivihan
 Istana Bukit Tanah
 Bagunan Majlis Daerah Tumpat
 Kelab Kasino
 Suluk Tok Selehor
 Makam Tok Janggut
 Sungai Raja Gali Pasir Pekan
 Jambatan Bijih Jubakar Pantai
 Kubu British (1942) Tumpat
 Rumah Api Tumpat
 Tugu Pendaratan Vietnam
 Pata Ndo

Rujukan

Majlis Daerah Tumpat 
Pejabat Penerangan Daerah Tumpat 

Pautan luar
Sejarah Tumpat 
Peta Tumpat

Kategori:Jajahan di Kelantan